L 58/1406
HR
Službeni list Europske unije
23.2.2023.
KOMISIJA PILOT-PROJEKTI
POGLAVLJE PP 01 — ISTRAŽIVANJE I INOVACIJE (nastavak) PP 01 23
(nastavak)
PP 01 23 05
(nastavak) — utvrđivanje mogućih mjera na razini država članica te na regionalnoj i lokalnoj razini za poticanje poslovnog razvoja te pružanje potpore MSP-ovima u pronalaženju svemirskih rješenja EU-a kako bi se osigurala sigurnija rješenja za flote EU-a (i zrakoplova i plovila); — izrada prototipova opreme koja se koristi signalima sustava Galileo kako bi se zadovoljile glavne potrebe koje dosad nisu bile pokrivene postojećom opremom, s naglaskom na korištenju usluga za traganje i spašavanje sustava Galileo.
Prototipovi opreme izrađeni u okviru ovog pilot-projekta trebali bi se temeljiti, kad je to moguće, na postojećim komercijalno dostupnim sastavnim dijelovima; — provedba nekoliko demonstracija za komercijalne zrakoplove i ribarska plovila.
Cilj je pokazati izvedivost i dodanu vrijednost za taj sektor validacijom operativnog koncepta uz sudjelovanje korisnika u zrakoplovstvu i pomorstvu te nadležnih tijela iz različitih zemalja.
Zrakoplovi i plovila za demonstraciju bit će opremljeni barem prototipom radiofara s mogućnošću daljinskog aktiviranja s pomoću signala sustava Galileo i posebno kodiranih poruka; — pružanje doprinosa pripremi novih normi kojima se definiraju 1) minimalni operativni zahtjevi za radiofarove za potragu i spašavanje frekvencije 406 MHz u komercijalnim zrakoplovima (ELT-DT) i ribarskim plovilima (EPIRBS) kako bi se mogli aktivirati na daljinu i 2) ispitivanja potrebna za provjeru usklađenosti s performansama kao potpora budućim regulatornim inicijativama u Europi; — sudjelovanje u postojećim radnim skupinama koje se bave rješenjima za radiofarove za traganje i spašavanje, uključujući različite javne/privatne platforme i razmjena mišljenja s ključnim dionicima u industriji kao što su operateri zrakoplova, udruženja vlasnika ribarica, operateri plovila i nadležna tijela za traganje i spašavanje u pomorstvu i zrakoplovstvu; — konsolidacija zahtjeva korisnika i utvrđivanje zahtjeva za opremu (radiofarove);
Cospas-Sarsat, međunarodna organizacija za traganje i spašavanje doprinosi spašavanju oko 2 000 osoba godišnje, u prosjeku.
Korištena oprema (406 MHz) uključuje osnovne obvezne mogućnosti emitiranja poruke upozorenja satelitima koji tu informaciju reemitiraju zemaljskoj infrastrukturi.
Sustav Galileo već daje svoj doprinos pružanjem satelita za prosljeđivanje poruka, takozvanom uslugom veze prema korisniku.
Na zemaljskoj infrastrukturi određuje se lokacija radiofara i aktiviraju se snage traganja i spašavanja.
Galileo trenutno pruža i dodatnu mogućnost, čiji je glavni cilj osigurati potvrdu o primitku na aktiviranom radiofaru, takozvanu povratnu vezu.
Mogućnost komunikacijskog kanala od infrastrukture Galilea do bilo kojeg radiofara na svijetu omogućit će nove funkcije, a jedna od najrelevantnijih jest mogućnost da se u slučaju potrebe radiofar daljinski aktivira, iz zemaljske infrastrukture.
Preliminarne aktivnosti obavljene su u sektoru komercijalnog zrakoplovstva, koja je rezultirala je objavom minimalnog standarda performansi zrakoplovnog sustava (EUROCAE ED-277), u kojem su opisani operativni postupci koje je potrebno uspostaviti kako bi se omogućio daljnji razvoj.
Međutim, još nije uspostavljen minimalni standard performansi za radiofarove, a koji bi se mogao upotrijebiti za potporu budućoj uredbi.
Zapravo, Agencija Europske unije za sigurnost zračnog prometa (EASA) koja je utvrdila zahtjeve za praćenje zrakoplova objašnjava da je potrebno dodatno razviti aktivaciju radiofarova na daljinu.
Standard za zrakoplovne radiofarove (EUROCAE ED-62B) još ne sadrži mogućnost daljinske aktivacije.